சாருகேசி

சாருகேசி கருநாடக இசையின் 26வது மேளகர்த்தா இராகம். அசம்பூர்ண மேள பத்ததியில் இந்த இராகத்தின் பெயர் தரங்கிணி.

இலக்கணம் 

 பாண என்றழைக்கப்படும் 5 வது சக்கரத்தின் 2 வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

சிறப்பு அம்சங்கள் 
 சர்வஸ்வர கமக வரிக இராகம்.
 பிரத்தியாகத கமகம் இந்த இராகத்திற்கு அழகைக் கொடுக்கின்றது.
 கருணைச்சுவை நிரம்பியது. எப்பொழுதும் பாடலாம்.
 இதன் பூர்வாங்கம் சங்கராபரணத்தைப் போன்றும், உத்தராங்கம் தோடியைப் போன்றும் இருப்பது கவனிக்கத்தக்கது.
 மூர்ச்சனாகாரக மேளம். இதன் மத்திம, பஞ்சம, நிஷாத சுரங்கள் கிரக பேதத்தின் வழியக முறையே கௌரிமனோகரி (23), நாடகப்பிரியா (10), வாசஸ்பதி (64) ஆகிய மேளங்களைத் தோற்றுவிக்கின்றன.
 இதன் எண்ணைத் திருப்பிப் போட்டால் (62), இதன் பிரதி மத்திம மேளமாகிய ரிஷப்பிரியா கிடைக்கும்.

உருப்படிகள் 
 கிருதி	: ஆடமோடிகல	: ஆதி		: தியாகராஜர்.
 கிருதி		: நீதானப்பா	: ஆதி		: கோடீஸ்வர ஐயர்.
 கிருதி		: வழி காட்டும்	: ஆதி		: பெரியசாமி தூரன்.
 கிருதி		: ஆடிய வேடிக்கை	: மிஸ்ர ஜம்பை	: முத்துத் தாண்டவர்.
 கிருதி		: சக்தி எனக்குள்	: ஆதி		: இலட்சுமணபிள்ளை.
 இன்னும் என் மனம்... - லால்குடி ஜெயராமன்

ஜன்ய இராகங்கள் 
சாருகேசியின் ஜன்ய இராகங்கள் இவை.

 கன்னடபஞ்சமம்
 கலஹம்ச
 தரங்கிணி
 ராகசூடாமணி
 மதூளிகா
 கலகண்டதொனி
 சாருகுந்தளா
 கோமளாங்கி
 மிருட்டாணி
 பகவதி

திரையிசைப் பாடல்கள் 
சாருகேசி இராகத்தில் அமைந்த சில திரையிசைப் பாடல்கள்:

 வசந்த முல்லை போலே :சாரங்கதாரா
 ஆடல் கலையே தெய்வம் தந்தது : இராகவேந்தர
 சம்சாரம் அது மின்சாரம் : சம்சாரம் மின்சாரம்
 தூது செல்வதாரடி : சிங்காரவேலன்
 உதயா உதயா : உதயா
 தாலாட்டும் காற்றே : பூவெல்லம் உன் வாசம்
 ஏதோ ஏதோ ஒன்று : எனக்கு 20 உனக்கு 18
 மன்மத லீலையை வென்றாருண்டோ..: ஹரிதாஸ்
 ஆடல் காணீரோ..: மதுரை வீரன்
 மண மாலயும் மஞ்சளும் சூடி, வாத்தியார் வீட்டுப்பிள்ளை
 மயங்கினேன் சொல்லத் தயங்கினேன், நானே ராஜா நானே மந்திரி
 நெஞ்சில் நெஞ்சில் இதோ இதோ, எங்கேயும் காதல்

மேளகர்த்தா இராகங்கள்